Diari Oficial de la Generalitat Valenciana


Sumari del DOGV 9402, del 10-08-2022 (2022/7398)

Informació pública del Programa d'actuació integrada sector 07.2 b del Pla general d'ordenació urbana, gestió pels propietaris i propietàries en agrupació d'interés urbanístic, es designa agent urbanitzador i es requereix el designat per a la signatura del conveni urbanístic de programació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9402

Data del DOGV
:   10-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7398


Data del document
:   29-07-2022

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * pla d'urbanisme
    * administració local

Informació pública del Programa d'actuació integrada sector 07.2 b del Pla general d'ordenació urbana, gestió pels propietaris i propietàries en agrupació d'interés urbanístic, es designa agent urbanitzador i es requereix el designat per a la signatura del conveni urbanístic de programació. [2022/7398]  
Per Acord del Ple de data 26 de juliol de 2022, es va aprovar el programa d'actuació integrada que afecta la unitat d'execució 07.2 b del PGOU de l'Alcúdia, inscrit en el registre de programes d'actuació amb número de registre PAI/22/01, amb data 29 de juliol de 2022, la qual cosa es publica a l'efecte de l'article 133.1 c) del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell, juntament amb el conveni de programació.  
  
«Antecedents  
  
Document Data/Núm. Observacions  
Sol·licitud de l'interessat RE 2021/4768 27.04.2021 Esborrany de PAI  
Provisió d'Alcaldia 02.06.2021 Petició informes  
Informe de Secretaria 02.06.2021 Procediment a seguir  
Informe dels serveis tècnics 03.06.2021 Favorable aspectes tècnics  
Informe dels serveis tècnics 14.06.2021 Favorable admissió a tràmit document inicial PAI  
Informe jurídic de secretari 28.06.2021 Previ admissió a tràmit del document inicial del PAI  
Decret d'Alcaldia núm. 1195/2021 28.06.2021 Admissió a tràmit document inicial del PAI i justificació gestió pels propietaris  
Notificació a AIU 28.06.2021 Notificació a AIU d'admissió a tràmit del document inicial del PAI  
RE 2021/2913 MTC 07.2b 05.07.2021 Documentació completa de la alternativa tècnica i la proposta juridicoeconòmica del PAI  
Informe Enginyer Mancomunitat 07.12.2021 Condicionants enllumenat públic  
RE 2022/2252 HRG 07.2b 01.02.2022 Text refós d  
el PAI  
Informe dels Serveis Tècnics 14.02.2022 Favorable   
al text refós  
Informe d'Intervenció 15.02.2022 Memòria de viabilitat econòmica  
Decret d'Alcaldia núm. 349/2022 25.02.2022 Sotmetre a exposició pública PAI  
Anunci DOGV núm. 9297 14.03.2022 Exposició pública 45 dies hàbils art. 61 TRLOTUP  
Anunci premsa escrita 22.03.2022 Anunci exposició pública del PAI en Levante EMV  
Petició d'informes a administracions, serveis i organismes afectats 13.05.2022 Oficis de remissió  
Informe de Carreteres Ministeri de Transports, Mobilitat i Agenda Urbana 01.07.2022 Favorable  
Diligència de secretari 19.07.2022 Conclòs exposició pública  
  
  
Fonaments de dret  
Primer. Legislació aplicable.  
- Els articles 114 a 181 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell.  
- L'article 3 del Decret 65/2021, de 14 de maig, del Consell, de regulació de la plataforma urbanística digital i de la presentació dels instruments de planificació urbanística i territorial.  
- L'article 22.2 c) de la Llei 7/1985, de 2 d'abril, reguladora de les bases de règim local.  
Segon. Atés que la tramitació de l'expedient d'aprovació del programa de actuació integrada (PAI) de la unitat d'execució 07.2 b del PGOU de l'Alcúdia. Gestió pels propietaris, agrupació de interés urbanístic UE 07.2b PGOU, ha estat tramitat de conformitat als preceptes establerts als articles 114 a 181 del Decret legislatiu 1/2021, de 18 de juny, pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana.  
  
Atés que s'ha portat a terme el termini d'exposició pública de 45 dies hàbisl, de conformitat amb article 61 del Decret Legislatiu 1/2021, de 18 de juny, pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana, no essent necessària la tramitació ambiental dels article 52 i 53 TRLOTUP, ja que al programa d'actuació integrada no s'ha adjuntat instrument de planejament.  
Atés que s'ha sol·licitat informe a administracions, serveis i organismes afectats, i s'ha evacuat informe favorable al respecte de Demarcació de Carreteres de l'Estat a la Comunitat Valenciana, del Ministeri de Transport, Mobilitat i Agenda Urbana. Donat que la resta d'organismes no han evacuat informe, i atés que es pot continuar amb la tramitació, d'acord amb 55.4 TRLOTUP.  
  
Tercer. Atesos els informes emesos a l'expedient, de serveis tècnics municipals, informe de Secretaria, informe d'enginyer de la Mancomunitat, Informe d'Intervenció respecte a la memòria de viabilitat econòmica, i d'acord amb els fonaments jurídics establitts en l'informe jurídic del secretari, en el qual s'eleva informe-proposta de resolució d'acord amb l'article 175 del Reglament d'organització, funcionament i règim jurídic de les entitats locals, aprovat per Reial decret 2568/1986, de 28 de novembre.  
  
Examinada la documentació que consta en l'expedient i que acompanya els antecedents d'aquest acord, i en virtut de la competència per a l'aprovació del programa d'actuació integrada correspon al Ple, de conformitat amb l'article 22.1 c) de la Llei 7/1985, de 2 d'abril, reguladora de les bases de règim local, es proposa a la comissió informativa d'urbanismes que informe favorable aquest dictamen amb la següent part dispositiva:  
  
ACORD  
  
Primer. Aprovar el programa d'actuació integrada (PAI) de la unitat d'execució 07.2 b del Pla general d'ordenació urbana de l'Alcúdia, en gestió pels propietaris, concretament per l'agrupació d'interés urbanístic (AIU) UE 07.2b del PGOU de l'Alcúdia.  
Segon. Aprovar el projecte d'urbanització i nomenar el departament d'oficina tècnica d'aquest ajuntament, com a òrgan de seguiment del projecte.  
Tercer. Designar com a agent urbanitzador l'agrupació d'interés urbanístic (AIU) unitat d'execució 07.2b del Pla general d'ordenació urbana de l'Alcúdia CIF F65709601, donat que disposen de més del 60 % de la superfície dels terrenys de l'àmbit d'actuació descomptant els sòls que ja siguen d'ús o domini públic, tot d'acord amb l'article 120.1 b) del Decret Legislatiu 1/2021, de 18 de juny, pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana.  
Quart. Requerir l'agent urbanitzador designat per a la subscripció del conveni urbanístic en el termini màxim de 15 dies des de la notificació del present acord a aquest.  
Cinqué. Advertir a l'agent urbanitzador que haurà de prestar garantia definitiva pel 5 % de les càrregues d'urbanització previstes en el programa d'actuació integrada, caràcter previ a l'aprovació del projecte de reparcel·lació, de conformitat amb l'article 158.2 del Decret legislatiu 1/2021, de 18 de juny, pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana.  
  
Sisé. Ordenar la inscripció del programa en el registre municipal de programes d'actuació, amb la referència corresponent, en aquest cas PAI/22/01.  
Seté. Ordenar la publicació de l'acord en el BOP indicant núm. registre i data d'inscripció en el registre de programes d'actuació, així com ressenya de la pàg. web, adjuntant com a annex el conveni urbanístic.  
Huité. Facultar, tan àmpliament com siga procedent en dret, l'Alcalde per a dictar les resolucions i realitzar les actuacions, tant d'índole jurídica com material, que resulten necessàries per a la plena efectivitat i execució d'aquest acord.  
Nové. Notificar el present acord als interessats i comunicar al departament de l'oficina tècnica d'aquest Ajuntament. ».  
  
Es subscriu entre representant de la AIU i Alcalde en representació de l'Ajuntament de l'Alcúdia, del que el Secretari de l'Ajuntament ha donat fe, en data 28 de juliol de 2022, el present conveni urbanístic de programació que es transcriu a continuació  
  
«Reunits  
D'una part Andreu Salom Porta en la seua qualitat d'alcalde - president de l'Ajuntament de l'Alcúdia (València); assistit de Sebastià Crespo Pons, secretari general de la corporació municipal.  
I d'una altra Silvia Ortiz Aguado, major d'edat, proveïda de DNI núm. 80064745B, actuant en representació de l'agrupació d'interés urbanístic unitat d'execució 07.2b del PGOU de l'Alcúdia (d'ara en avant AIU), en qualitat de presidenta, amb domicili a aquest efecte a L'Alcúdia, avinguda de Guadassuar, núm. 1-2n (46854), proveïda del CIF V05.311.030;  
  
Manifesten  
I. Que l'AIU ha formulat, atenent el que es preveu en l'article 120 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (d'ara en avant TRLOTUP), una proposta de programa d'actuació integrada per al desenvolupament i programació de la unitat d'execució UE-07.2b del PGOU de l'Alcúdia.  
II. Que havent-se aprovat el referit programa d'actuació integrada i designada la condició d'agent urbanitzador en règim de gestió urbanística per les persones propietàries, segons acord de l'Ajuntament-Ple de data 26 de juliol de 2022, és procedent en aplicació de l'article 133 TRLOTUP la formalització i subscripció del conveni de programació.  
  
III. Que, en compliment de l'esmentada adjudicació, es formalitza el present conveni de programació conformement a les següents:  
  
Estipulacions  
  
Primera. Objecte  
L'Ajuntament de L'Alcúdia i l'AIU (d'ara en avant també l'agent urbanitzador), convenen a regular mitjançant el present conveni de programació d'actuació integrada, a desenvolupar mitjançant el programa aprovat i adjudicat, i les bases contingudes en la proposició juridicoeconòmica, de la qual forma part el present conveni.  
  
Segona. Compromisos  
Les parts s'ajustaran al que es disposa en el capítol quart, títol II, del TRLOTUP, respecte a l'execució dels programes per al desenvolupament d'actuacions integrades, i es remetran a aquest text legislatiu per a tot allò que no es regule en aquest conveni.  
L'agent urbanitzador s'encarregarà de la gestió del programa d'actuació integrada i realitzarà la totalitat de les obres d'urbanització i gestionant el projecte de reparcel·lació vinculat a aquest.  
L'incompliment per les persones propietàries de terrenys inclosos en l'àmbit de la Unitat d'Execució de les seues obligacions, no eximeix a la AIU del compliment dels compromisos adquirits amb l'adjudicació del programa.  
Les relacions contractuals que l'agent urbanitzador entaule amb terceres persones, no implicaran transmissió a tercers de les obligacions que contrau en virtut d'aquest conveni de programació amb l'Administració, ni comportaran cap alteració dels compromisos i responsabilitats assumides en el present conveni.  
  
Tercera. Àmbit, elaboració de projectes  
Resulta l'àmbit d'aquest conveni el territori comprés per la unitat d'execució UE-07.2b del PGOU de l'Alcúdia, així com l'àmbit extern a aquest necessari per a les connexions externes.  
L'agent urbanitzador es compromet a realitzar les obres d'urbanització que figuren en el projecte d'urbanització presentat davant l'Ajuntament i que forma part de l'alternativa tècnica elaborada.  
En tot cas, li correspon l'elaboració dels projectes i documents que siguen necessaris per a legitimar la urbanització de la unitat d'execució i, especialment, el projecte de reparcel·lació forçosa, o en el seu cas, voluntària, necessari per a executar la urbanització; així com les modificacions tècniques o suplements del projecte d'urbanització que es necessiten per a l'adequat desenvolupament de l'actuació programada, d'acord amb les directrius establides per l'Administració actuant; així com els pressupostos de càrregues adjunts a les modificacions del projecte d'urbanització i, en el seu cas, fulls de liquidació que hagueren de presentar-se a les persones propietàries a l'efecte de la liquidació de les quotes d'urbanització.  
  
Quarta. Terminis  
4.1. Terminis.  
Per al correcte còmput dels terminis que té l'agent urbanitzador per a dur a terme les actuacions administratives i finalitzar les obres d'urbanització, s'observaran les següents previsions:  
- Dia inicial del còmput:  
Serà el de la publicació en el Butlletí Oficial de la Província de l'Acord d'aprovació i adjudicació definitiva del programa d'actuació integrada.  
- Suspensió del còmput del termini:  
Previ pronunciament favorable de l'Administració, el còmput del termini quedarà suspés des del moment en què, per causa de força major, cas fortuït o altres causes alienes i insuperables a la voluntat de l'agent urbanitzador, siga temporalment impossible la iniciació, prossecució o conclusió de les actuacions jurídiques o materials programades. S'entenen expressament compreses entre les causes abans esmentades les resolucions administratives o judicials que ordenen la paralització d'obres o la paralització o suspensió d'actuacions administratives, les catàstrofes naturals, les vagues laborals que afecten el sector de la construcció a la província, les inundacions i altres circumstàncies anàlogues.  
  
De la mateixa manera, serà causa de suspensió del còmput del termini abans assenyalat qualsevol dilació respecte dels terminis legalment establits, de la qual resulte responsable l'Administració actuant, o qualsevol altre organisme administratiu, en la incoació, tràmit o resolució dels procediments administratius o registrals que els corresponga instruir per al millor desenvolupament de l'actuació programada.  
  
4.4. Terminis corresponents a les fases d'execució detallades.  
  
L'agent urbanitzador s'obliga addicionalment a complir les següents fases detallades en l'execució de l'obra d'urbanització:  
  
- Fase d'execució del projecte d'urbanització: les obres s'iniciaran una vegada es produïsca la inscripció registral de la reparcel·lació. Abans de l'inici de les obres d'urbanització se'n farà el replanteig, i se'n deixarà constància en la corresponent acta de comprovació del replanteig. Serà signada pel tècnic municipal designat a aquest efecte. El termini d'execució de les obres d'urbanització s'iniciarà l'endemà de la signatura d'aquesta acta.  
Les obres d'urbanització hauran de ser executades en el termini màxim de 9 mesos, comptats des de la signatura i aprovació de l'acta de comprovació del replanteig de les obres.  
L'Ajuntament designarà un representant municipal per al seguiment i control de les obres d'urbanització, que tindrà lliure accés a la zona d'obra i estarà puntualment informat de la seua evolució, al qual es facilitarà una còpia dels assajos i de l'estat d'execució de cada unitat d'obra.  
  
- Termini total d'execució de l'actuació: el termini inicial estimat per al desenvolupament del programa d'actuació integrada és de 3 anys. Aquest termini serà susceptible de pròrrogues expresses (per causa justificada) atorgades abans de la data prevista de caducitat, i complint les limitacions establides en l'article 115.5 TRLOTUP (màxim de 5 anys).  
4.5. Còmput de terminis i desenvolupament anticipat d'actuacions.  
Per al còmput dels terminis anteriors s'estarà al que es disposa en les clàusules 4.2 i 4.3  
L'agent urbanitzador, sense perjudici de la seua obligació d'anar complint les fases abans estipulades, podrà anticipar el desenvolupament de qualssevol de les actuacions programades, i fins i tot simultanejar actuacions pròpies de fases posteriors al temps de realitzar les anteriors.  
4.6. Pròrroga.  
L'agent urbanitzador, prèvia petició raonada i fundada, podrà sol·licitar a l'Ajuntament de l'Alcúdia la pròrroga dels terminis abans estipulats. L'Ajuntament, previ informe del Consell Superior d'Urbanisme o organisme equivalent, resoldrà el que siga procedent respecte a aquesta petició. No s'entendran com a pròrroga el major termini conseqüència de les suspensions citades en l'apartat 4.3.  
Mentre no li siga notificada cap resolució expressa sobre aquest tema, l'agent urbanitzador podrà continuar les seues tasques amb vista a l'execució del programa d'actuació integrada.  
  
Quinta. Cessió de terrenys i aprofitament urbanístic  
El dret a l'aprofitament urbanístic s'adquireix pel compliment dels deures de cessió, equidistribució i urbanització, en els terminis anteriorment fixats. L'excedent d'aprofitament podrà ser adquirit per l'agent urbanitzador, en les condicions que reglamentàriament s'establisquen.  
  
La cessió de terrenys dotacionals s'efectuarà en aprovar-se el projecte de reparcel·lació.  
S'estarà al que es disposa en el Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana.  
  
Sisena. Responsabilitat de l'agent urbanitzador  
L'article 118.2.a) TRLOTUP estableix que és funció de l'agent urbanitzador, entre altres, «promoure, gestionar i finançar l'actuació programada, al seu risc i ventura».  
Les càrregues urbanístiques del programa són les estimades en la proposició juridicoeconòmica. La seua efectiva assumpció per l'agent urbanitzador queda assegurada mitjançant les garanties previngudes en el següent apartat, vinculades a les previsions temporals d'execució contemplades en l'anterior apartat de terminis.  
L'agent urbanitzador, com a adjudicatari del programa, es compromet a:  
a) Promoure, gestionar i finançar l'actuació programada, al seu risc i ventura.  
b) Culminar la completa aprovació dels documents urbanístics que s'adjunten al programa d'actuació integrada, efectuant les modificacions puntuals que foren procedents per a ajustar-lo completament als requeriments que foren formulats pels Serveis tècnics municipals.  
  
c) Presentar i tramitar, si és el cas, algun altre document urbanístic complementari.  
d) Presentar i tramitar un projecte de reparcel·lació, acompanyat dels convenis que puguen subscriure's amb les persones propietàries del sòl, com a manifestació del més alt consens possible, per a aconseguir la justa equidistribució de beneficis i càrregues de la urbanització.  
  
e) Iniciar i concloure les obres d'urbanització, conformement a les determinacions del projecte d'urbanització que definitivament s'aprove, garantint l'adequada reposició de serveis afectats, segons les determinacions que es consensuen amb les companyies subministradores de serveis urbans.  
f) Suportar el cost d'urbanització corresponent als terrenys de la seua propietat o que li siguen adjudicats en concepte de retribució i obtindre les retribucions corresponents a l'execució del programa d'actuació de les persones propietàries adherides a aquest.  
g) Garantir en els termes que es desenvolupen en el següent apartat els compromisos anteriors.  
h) Respecte a les superfícies dels béns de domini i ús públic de titularitat municipal existents en l'àmbit de l'actuació, serà aplicable als efectes reparcel·latoris els criteris establits en l'article 88 TRLOTUP.  
  
i) La concurrència de causa que, a l'empara de l'article 153 TRLOTUP, motivara una retaxació de càrregues, haurà de ser, en tot cas, i aprovada per l'Ajuntament.  
L'agent urbanitzador podrà oposar-se a la parcel·lació i edificació en l'àmbit de l'actuació, fins al ple compliment de les previsions del programa. L'atorgament d'aquestes llicències estarà subjecte a audiència prèvia de l'agent urbanitzador.  
No podran atorgar-se llicències de parcel·lació o edificació en la unitat d'execució, o per a terrenys sotmesos a actuacions integrades fins que, una vegada aprovat el seu corresponent programa, es complisquen les condicions legals que aquest preveu per a això, devent el titular de la parcel·la haver contribuït proporcionalment a les càrregues de l'actuació i haver quedat garantida la urbanització d'aquesta parcel·la simultània, almenys, a la seua edificació.  
  
Setena. Garanties oferides per l'agent urbanitzador  
7.1. Garantia general presentada per l'agent urbanitzador.  
En compliment del que es disposa en l'article 158.2 TRLOTUP, l'agent urbanitzador presentarà davant l'Ajuntament, abans de l'aprovació del projecte de reparcel·lació:  
 Una garantia per valor equivalent al 5 % de les càrregues d'urbanització previstes en el programa d'actuació integrada. Aquesta fiança es constitueix pel temps màxim d'execució del programa d'actuació integrada de 5 anys i garanteix, davant l'Ajuntament, el compliment per l'agent urbanitzador de totes les seues obligacions assumides en virtut del present conveni. Es retornarà i cancel·larà després de la recepció definitiva de les obres d'urbanització.  
Tot això, sense perjudici de l'afecció real de les pròpies finques a l'efectiu pagament dels costos d'urbanització, en els termes legalment establits.  
  
Octava. Responsabilitat de l'agent urbanitzador enfront de tercers  
L'agent urbanitzador serà responsable dels danys causats a les persones propietàries o a altres persones a conseqüència de la seua activitat, o per falta de diligència en el compliment de les seues obligacions, excepte quan aquells tingueren el seu origen en una ordre directa de l'Administració actuant o en el compliment d'una condició imposada per ella.  
No es consideren danys a tercers les actuacions de demolició de construccions, ocupació de terrenys i execució d'obres previstes en el projecte d'urbanització, o els seus projectes constructius complementaris, i degudament contemplades, a l'efecte d'indemnització, en el projecte de reparcel·lació.  
  
Novena. Modificacions del programa per decisió de l'administració  
  
Si per raons justificades d'interés públic i abans que finalitze la vigència del programa d'actuació integrada, l'Administració canviara de criteri respecte al planejament urbanístic en execució, a les obres d'urbanització aprovades, a l'adjudicació o a qualssevol previsions d'aquest conveni, serà aplicable el que es disposa en els articles 141 i 142 TRLOTUP.  
Les decisions públiques que alteren el desenvolupament de l'actuació, que varien les previsions del programa aprovat a aquest efecte, relatives a canvis introduïts en el planejament o en les obres a executar, comportaran les compensacions econòmiques que siguen procedents per a restaurar l'equilibri econòmic de l'actuació, en favor de l'Administració o de l'agent urbanitzador.  
Quan aquestes alteracions, per la seua importància, afecten en més d'un 20 % el cost dels compromisos i obligacions assumits per l'agent urbanitzador, prèvia audiència a aquest l'Ajuntament acordarà la resolució de l'adjudicació llevat que, per l'estat de desenvolupament de l'actuació, això lesione els interessos públics, o que per a la millor satisfacció d'aquests s'aconseguisca acord entre les parts afectades que permeta prosseguir l'actuació.  
Quan es produïsca la suspensió, tàcita o expressa, per l'Administració actuant de les obres o actuacions necessàries per a la bona execució del programa durant termini superior a 6 mesos, l'agent urbanitzador podrà sol·licitar la resolució anticipada de l'adjudicació, i reclamar les compensacions que siguen procedents a favor seu.  
  
Dècima. Vigència, caducitat i resolució del programa  
10.1. Vigència del programa.  
La vigència del programa s'acomodarà als terminis establits en l'estipulació quarta, fins a la completa execució de les obres d'urbanització de l'actuació, sense perjudici de les pròrrogues que pogueren atorgar-se per raons d'interés públic.  
L'incompliment del termini d'execució del programa determinarà, excepte pròrroga justificada en causa de l'interés públic, la caducitat de l'adjudicació. L'adjudicatari que incomplisca amb els seus compromisos serà objecte de les penalitats contractuals previstes en el programa i el TRLOTUP.  
10.2. Remoció de l'agent urbanitzador en les seues funcions.  
Atés l'article 171 TRLOTUP, la remoció de l'agent urbanitzador sense mutu acord o amb reconeixement de dret a indemnització requereix, després de l'audiència dels afectats, dictamen del Consell Jurídic Consultiu de la Comunitat Valenciana.  
Serà revocat l'encàrrec a l'agent urbanitzador quan incórrega en:  
  
a) Infraccions urbanístiques o ambientals greus o molt greus, en relació amb l'àmbit programat.  
b) Obstaculització de l'exercici dels drets i deures urbanístics de les parts afectades per la programació o realització de pràctiques manifestament restrictives de la competència en el mercat immobiliari relacionades amb el programa d'actuació.   
c) Incompliment greu dels seus compromisos, falta de prestació de garanties o una altra infracció dels deures de l'agent urbanitzador directament imposats per la llei o estipulats amb caràcter essencial en el conveni de programació.  
d) Inactivitat injustificada de l'agent urbanitzador durant un període de sis mesos consecutius o nou alterns, excepte pròrroga expressa i justificada.  
e) Renúncia injustificada.  
f) Incapacitat legal sobrevinguda de l'agent urbanitzador per a l'acompliment de la seua tasca, d'acord amb la legislació de contractes del sector públic.  
10.3. Procediment per a la remoció de l'agent urbanitzador.  
La remoció de l'agent urbanitzador sense mutu acord o amb reconeixement de dret a indemnització requereix, després de l'audiència dels afectats, dictamen del Consell Jurídic Consultiu de la Comunitat Valenciana.  
  
Onzena. L'incompliment dels seus compromisos per l'agent urbanitzador i les seues penalitzacions  
11.1. Incompliment de terminis i retards de l'agent urbanitzador.  
L'incompliment per part de l'agent urbanitzador del termini d'execució del programa determinarà, excepte pròrroga justificada en causa d'interés públic, la caducitat de l'adjudicació, la qual cosa comportarà les compensacions que siguen procedents, amb càrrec, en primer terme, a la fiança i garanties constituïdes per l'agent urbanitzador.  
En cas d'incompliment de terminis parcials o, si malgrat l'incompliment del termini total es concedeix una pròrroga justificada del termini total, la corporació podrà optar per imposar les penalitats establides en l'article 213 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (d'ara en avant LCSP).  
Les altres incidències es regiran pel que es disposa en els articles 171 a 173 TRLOTUP.  
11.2. Interessos de demora.  
En qualsevol dels dos casos contemplats en les clàusules anteriors, quan es produïsca demora imputable a l'agent urbanitzador en l'execució d'obres d'urbanització per les quals haguera sigut prèviament retribuït, l'Administració actuant podrà declarar a l'agent urbanitzador incurs en mora i obligar-ho a pagar l'import que resulte d'aplicar l'interés dels diners, al tipus legal sobre el valor de les obres o obres concretes que, d'acord amb les previsions específiques del projecte de reparcel·lació, es troben pendents d'execució fora de termini.  
  
11.3. Sancions.  
Quan l'agent urbanitzador per causes imputables a aquest, haguera incorregut en demora respecte al compliment del termini total, l'Administració podrà optar indistintament, mitjançant acord exprés, per la resolució del contracte o per la imposició de les penalitzacions establides en l'article 213 LCSP.  
  
Dotzena. Conclusió del programa, recepció de les obres d'urbanització i terminis d'edificació  
12.1. Recepció i conservació i de les obres d'urbanització.  
Les obres d'urbanització públiques seran rebudes per acte exprés de l'administració en el termini de tres mesos des del seu oferiment formal. No obstant això, transcorreguts tres mesos des de l'oferiment sense que hi haja resolució expressa de l'administració, les obres s'entendran rebudes. També s'entendran rebudes des que queden obertes a l'ús públic. Des de la recepció expressa o des que queden obertes a l'ús públic, quedaran en període de garantia durant dotze mesos, durant els quals l'agent urbanitzador respondrà dels defectes constructius que es manifesten. Finalitzat aquest període, procedirà la devolució de les garanties de promoció del programa d'actuació integrada.  
És possible la recepció parcial de les obres d'urbanització per fases de funcionalitat autònoma.  
La recepció s'entén sense perjudici de les accions, fins i tot civils, que assistisquen l'administració o els administrats, per danys derivats de vicis ocults.  
La conservació de les obres d'urbanització és responsabilitat de l'ajuntament des de la seua recepció, sent abans de l'agent urbanitzador, excepte la reparació de vicis constructius. Mancarà de validesa tot pacte o disposició que pretenga traslladar aqueixa competència a persones privades, persones propietàries o associacions de propietaris, sense col·laboració i control públic o sense condicions o per temps indeterminat.  
  
12.2. Cancel·lació de garanties generals.  
Finalitzat el període de garantia de 12 mesos, es tornaran les garanties de promoció del programa d'actuació integrada.  
No es podrà fer això anterior si hi haguera alguna obligació de l'agent urbanitzador pendent de liquidació ferma, pel que respecta a la diferència entre el ja liquidat i el pendent de fermesa en la seua liquidació.  
En aquest últim supòsit, l'aval podrà ser substituït per un altre de nou la quantia del qual cobrisca exclusivament aqueixa diferència.  
12.3. Edificació simultània a la urbanització.  
L'atorgament de llicències d'edificació amb anterioritat a la recepció definitiva de les obres d'urbanització estarà subjecte a prèvia audiència de l'agent urbanitzador, que podrà oposar-se al seu atorgament si, al seu criteri, pot dificultar o entorpir l'execució o conservació de les obres d'urbanització. L'atorgament de llicència d'edificació comportarà, en tot cas, l'obligació d'afermar, amb caràcter addicional a l'afecció o garantia que s'haguera pogut constituir per a respondre de les obligacions del compte de liquidació de la reparcel·lació, l'import íntegre del cost de les obres d'urbanització precises per a garantir la transformació de la parcel·la objecte de la sol·licitud de llicència en solar, així com respondre dels danys que pogueren ocasionar-se a les obres d'urbanització i perjudicis derivats de l'entorpiment a aquestes. La quantia de la garantia serà equivalent al percentatge que represente l'aprofitament urbanístic expressat en metres quadrats de sostre edificable de l'obra de la qual se sol·licita llicència, respecte del total sostre edificable de l'actuació en relació amb el total de la retribució a l'agent urbanitzador establida en el programa.  
  
Tretzena. Cessió de la urbanització  
L'agent urbanitzador podrà cedir en escriptura pública la seua condició a favor d'un tercer que se subrogue en totes les seues obligacions davant l'Administració actuant, que haurà d'aprovar la cessió, llevat que menyscabe l'interés general o supose defraudació de la pública competència en l'adjudicació.  
L'agent urbanitzador podrà contractar prestacions accessòries de la seua gestió amb tercer, sense transmetre-li les seues responsabilitats davant l'Administració actuant, per a la qual cosa bastarà amb donar-li'n compte a aquesta.  
  
Catorzena. Sotmetiment legal  
L'agent urbanitzador i l'Ajuntament de l'Alcúdia se sotmeten en l'execució del programa al que es disposa en el TRLOTUP, el Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, la LCSP i altres disposicions juridico administratives de general aplicació a la matèria.  
  
A aquest conveni s'uneix la proposició juridicoeconòmica i l'Acord d'aprovació del programa d'actuació integrada i d'adjudicació de la condició d'agent urbanitzador en règim de gestió per les persones propietàries.  
I en prova de conformitat, totes dues parts es ratifiquen en el contingut del present document i el subscriuen als efectes legals oportuns, en el lloc i data a l'encapçalament ressenyats.».  
  
Contra el present Acord, que posa fi a la via administrativa, es pot interposar alternativament recurs de reposició potestatiu davant el Ple d'aquest Ajuntament, en el termini d'un mes a comptar de l'endemà de la recepció de la present notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament un recurs contenciós administratiu, davant el Jutjat Contenciós Administratiu de València, en el termini de dos mesos, a comptar de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar cap recurs contenciós administratiu fins que aquell siga resolt expressament o se n'haja produït la desestimació per silenci. Tot açò sense perjudici que es puga interposar qualsevol altre recurs que poguera estimar més convenient en dret.  
  
  
L'Alcúdia, 29 de juliol de 2022.- L'alcalde: Andreu Salom Porta.